
Csípett tárgy-együttes

Tárgyaim megtervezésekor, és elkészítésénél egyik fontos szempont számomra, hogy egy tárgy többféle funkciót lásson el, így jól beilleszkedve a mai ember mindennapjaiba.
Mai tárgykultúránk variábilis, sokszínű, funkcióban gazdag. Nem tartunk sok tárgyat magunk körül. Nem halmozzuk fel őket, mint ahogy például nagyszüleink tették.
A mindennapi rohanásban a reggel elfogyasztott teánkat, kávénkat nem kannából fogyasztjuk, a cukrot, a tejet sem az arra tervezett készlet darabjaiban tartjuk. Mindenkinek megvan a maga kedvenc tárgya a háztartásban, amit ő használ ami a saját egyéni darabja. Ugyanazt a csészét kávé, tea és egyéb más italok elfogyasztására is használjuk, saját igényeink szerint. Tárgyaimat mindennapi használatra terveztem gondolva itt az arányokra, az űrmértékre, a tisztíthatóságra. A fül kérdése újabb sérülékeny pontot jelentenek a tárgyak mindennapi igénybe vételekor, így tárgyaim fül nélkül készültek, így is megtartva funkciójukat.
A gyártásnál fontos volt számomra a selejt arány lecsökkentése, amit az egyedi forma tesz lehetővé.
Emellett ez a formakarakter kísér most már harmadik éve, és inspirál munkáimban. A sokféle külön formájú, méretű, funkciójú tárgy ez az egyszerű karakter miatt egy egységként fogható fel.



